[pic] | IL-KUMMISSJONI EWROPEA | Brussel 21.9.2010 KUMM(2010) 495 finali KOMUNIKAZZJONI MILL-KUMMISSJONI LILL-KUNSILL Valutazzjoni tal-azzjoni meħuda mil-Litwanja u r-Rumanijab'reazzjoni għar-Rakkomandazzjonijiet tal-Kunsill tas- 16 ta' Frar 2010 bil-ħsieb li tinġieb fi tmiemha l-qagħda ta' defiċit eċċessiv tal-gvern KOMUNIKAZZJONI MILL-KUMMISSJONI LILL-KUNSILL Valutazzjoni tal-azzjoni meħuda mil-Litwanja u r-Rumanijab'reazzjoni għar-Rakkomandazzjonijiet tal-Kunsill tas- 16 ta' Frar 2010 bil-ħsieb li tinġieb fi tmiemha l-qagħda ta' defiċit eċċessiv tal-gvern 1. L-APPLIKAZZJONI TAL-PATT TA' STABBILTÀ U TKABBIR EKONOMIKU FIL-QAGħDA TAL-KRIżI ATTWALI Il-biċċa l-kbira tal-Istati Membri tal-UE attwalment għandhom defiċits ġenerali tal-gvern 'il fuq mill-valur ta’ referenza ta’ 3 % tal-PGD stabbilit fit-Trattat dwar il-Funzjonament tal-Unjoni Ewropea (TFUE). L-oriġini tad-deterjorament ta’ spiss qawwi fid-defiċit, kif ukoll fil-qagħdiet tad-dejn, iridu jitqiesu fil-kuntest tal-kriżi finanzjarja u t-tnaqqis fir-ritmu ekonomiku globali bla preċedent fl-2008/09. Hemm bosta fatturi involuti. L-ewwel nett, it-tnaqqis fir-ritmu ekonomiku ġab inqas dħul mit-taxxi u nefqa dejjem tiżdied għall-benefiċċji soċjali (eż. benefiċċji għall-qgħad). It-tieni, filwaqt li rrikonoxxew li l-politiki baġitarji għandhom sehem importanti x'jilagħbu fis-sitwazzjoni ekonomika straordinarja ta' bħalissa, l-Istati Membri implimentaw Pjan Ewropew ta' Rkupru Ekonomiku (il-PERE). Il-Pjan stipula li l-istimolu għandu jkun differenzjat minn Stat Membru għall-ieħor biex jirrifletti l-pożizzjonijiet differenti f'termini ta' sostenibbiltà u kompetittività tal-finanzi pubbliċi. Fl-aħħar nett, diversi Stati Membri ħadu miżuri biex jistabbilizzaw is-settur finanzjarju, b'xi wħud minnhom ikollhom impatt fuq il-pożizzjoni tad-dejn jew jikkostitwixxu riskju ta’ żieda fid-defiċits u fid-dejn fil-ġejjieni, għalkemm xi wħud mill-ispejjeż ta’ sostenn tal-gvern jistgħu jiġu rkuprati fil-ġejjieni. F'Ottubru 2009, b'riħet l-ewwel sinjali ta' rkupru, il-Kunsill Ewropew approva strateġija ta' ħruġ fiskali msejsa fuq il-prinċipji li ġejjin: (i) L-istrateġija ta' ħruġ għandha tkun ikkoordinata fost il-pajjiżi fil-qafas ta’ implimentazzjoni konsistenti tal-Patt ta’ Stabbiltà u Tkabbir. (ii) Hemm ħtieġa ta' rtirar f'waqtu tal-istimolu fiskali. Kemm-il darba t-tbassir tal-Kummissjoni jibqa' jindika li l-irkupru qed jissaħħaħ u jsir awtosuffiċjenti, il-konsolidament fiskali fl-Istati Membri kollha tal-UE għandu jibda mhux aktar tard mill-2011. Iċ-ċirkustanzi partikolari tal-qagħda ta' pajjiż għandhom jitqiesu u għadd ta' pajjiżi jeħtieġ li jikkonsolidaw qabel dan. (iii) Fid-dawl tal-isfidi, il-pass ippjanat tal-konsolidament fiskali għandu jkun wieħed ambizzjuż, u jrid jaqbeż sewwa l-punt ta' riferiment ta' 0,5 % tal-PGD fis-sena f'termini strutturali fil-biċċa l-kbira tal-Istati Membri. (iv) Strateġiji politiċi importanti ta' sostenn għall-ħruġ fiskali se jinkludu oqfsa baġitarji nazzjonali msaħħa biex fuqhom tistrieħ il-kredibbiltà tal-istrateġiji u l-miżuri ta’ konsolidament tas-sostenibbiltà fiskali fuq medda twila ta' żmien, kif ġie enfasizzat mill-PST. Barra minn hekk, l-isforzi fir-riforma strutturali għandhom jissaħħu biex jaġevolaw il-produttività u jsostnu l-investiment fit-tul. Dawn il-prinċipji għall-ħruġ fiskali tħaddmu fir-rakkomandazzjonijiet maħruġa fil-kuntest tal-proċeduri ta' żbilanċ eċċessiv kif ukoll fl-aħħar rawnd ta' stima annwali tal-Programmi ta' Stabbiltà u Konverġenza. L-iskadenzi għall-korrezzjoni u l-isforzi strutturali meħtieġa ġew iddifferenzjati skont l-Istati Membri, meqjusa ċ-ċirkostanzi speċifiċi tal-pajjiż. Dawn il-prinċipji għall-ħruġ fiskali tħaddmu fir-rakkomandazzjonijiet maħruġa fil-kuntest tal-proċeduri ta' defiċit eċċessiv kif ukoll fl-aħħar ċiklu ta' valutazzjoni annwali tal-Programmi ta' Stabbiltà u Konverġenza. L-iskadenzi għall-korrezzjoni u l-isforzi strutturali meħtieġa ġew differenzjati madwar l-Istati Membri kollha, filwaqt li ttieħdu inkunsiderazzjoni ċ-ċirkostanzi speċifiċi għall-pajjiż. Il-miżuri ta' stimolu fil-kuntest tal-PERE flimkien mal-miżuri li ttieħdu għall-istabbiltà tas-settur finanzjarju evitaw kollass ekonomiku u ħejjew is-sisien tal-irkupru. It-tbassir tas-servizzi tal-Kummissjoni tar-rebbiegħa 2010 u partikolarment anki l-previżjoni interim ta' settembru 2010 jikkonfermaw l-perspettiva ta' rkupru gradwali konsistenti mal-irtirar tal-istimolu fiskali. Fis-16 ta' Frar 2010, il-Kunsill indirizza rakkomandazzjonijiet (riveduti) taħt l-Artikolu 126(7) tat-TFUE lil-Litwanja u r-Rumanija bil-ħsieb li s-sitwazzjoni ta' defiċit eċċessiv tinġieb fi tmiemha sal-2012[1]. Dawn ir-rakkomandazzjonijiet kienu msejsa fuq it-tbassir tal-ħarifa 2009 tas-servizzi tal-Kummissjoni u fuq il-prinċipji miftiehma tal-istrateġija ta' ħruġ fiskali. Il-Kunsill iffissa d-data tat-16 ta' Awwissu 2010 biex tittieħed azzjoni effettiva bi tweġiba għar-rakkomandazzjonijiet. Skont ir-Regolament (KE) Nru 1467/97[2] u l-Kodiċi tal-Kondotta rivedut[3], Stat Membru għandu jitqies li jkun ħa azzjoni effettiva jekk ikun aġixxa f'konformità mar-rakkomandazzjoni tal-Artikolu 126(7) tat-TFUE. Il-Kodiċi tal-Kondotta jistqarr li l-istima tal-azzjoni effettiva għandha b'mod partikolari tqis jekk l-Istat Membru kkonċernat kisibx it-titjib annwali tal-bilanċ tiegħu aġġustat b'mod ċikliku, bl-esklużjoni ta' miżuri ta' darba u miżuri oħra temporanji, irrakkomandat inizjalment mill-Kunsill. Fil-każ li l-aġġustament osservat ikun inqas minn dak rakkomandat, għandha ssir analiżi bir-reqqa tar-raġunijiet għan-nuqqasijiet. Fil-każ ta' aġġustament multiannwali, il-Kodiċi tal-Kondotta jispeċifika li l-aġġustament għandu jiffoka primarjament fuq il-miżuri meħuda biex ikun żgurat aġġustament fiskali adegwat fis-sena ta' wara l-identifikazzjoni tad-defiċit eċċessiv. F'dan il-kuntest, il-Kummissjoni evalwat l-azzjoni meħuda mil-Litwanja u r-Rumanija b'reazzjoni għar-rakkomandazzjonijiet tal-Kunsill[4]. B'mod partikolari, għar-Rumanija, l-implimentazzjoni tal-miżuri addizzjonali ta' konsolidament fiskali ta' madwar 5 % tal-PGD fuq bażi annwali poġġiet ir-Rumanija fit-triq it-tajba sabiex tikseb il-mira tad-defiċit tal-gvern tal-2010 miftiehma fil-kuntest tal-programm ta' għajnuna finanzjarja multilaterali. Il-bilanċi kbar miruta mill-miżuri ta' konsolidament tal-2010 u t-tifdil addizzjonali ppjanat fuq in-naħa tal-infiq għandhom jippermettu aktar tnaqqis tad-defiċit għal inqas minn 5 % tal-PGD fl-2011. Il-miżuri li ttieħdu huma pass importanti biex tiġi rkuprata pożizzjoni fiskali sostenibbli u l-istabbiltà makroekonomika. Fl-istess waqt, jeżistu riskji sinifikattivi. B'mod partikolari, se jkun kruċjali li l-miżuri ta' konsolidament fiskali jibqgħu fis-seħħ u li l-effetti tagħhom ma jixxejnux minn politiki oħrajn. Barra minn dan, l-awtoritajiet għandhom ikomplu jimplimentaw, b'mod rigoruż, ir-riformi li ntlaħaq qbil dwarhom fil-kuntest tal-programm ta' għajnuna finanzjarja multilaterali. Il-Litwanja implimentat miżuri fiskali korrettivi sinifikattivi kif ippjanat fil-baġit tal-2010 li huwa stmat li jiġġeneraw tifdil ta' ’l fuq minn 3 % tal-PGD. L-awtoritajiet adottaw ukoll bosta miżuri għall-2011 u spjegaw fi ftit dettall l-istrateġija ta' konsolidament neċessarja għal korrezzjoni tad-defiċit eċċessiv sal-2012, kif rakkomandat mill-Kunsill. Madankollu, għad hemm bżonn ta' aġġustament konsiderevoli fis-snin li ġejjin. Il-baġit tal-2011 għandu jinkludi aktar miżuri sinifikattivi, u b'hekk ikun qed jissostitwixxi miżuri temporanji b'miżuri strutturali u li jdumu iktar. Jekk il-kundizzjonijiet ekonomiċi u baġitarji jirriżultaw aħjar milli mistenni preċedentement, ikun importanti li wieħed jimmira lejn konsolidament aktar malajr u li l-miri jiġu ssuperati. Filwaqt li huma inkorraġġiti proposti li jsaħħu l-infurzabbiltà tal-qafas fiskali tat-terminu medju u s-sorveljanza tal-eżekuzzjoni tal-baġit, kif ukoll riformi strutturali (speċjalment fis-sistema tas-sigurtà soċjali), l-awtoritajiet huma mistiedna jħaffu l-isforzi tagħhom f'dawn l-oqsma. Fid-dawl tal-valutazzjoni msemmija hawn fuq, il-Kummissjoni tqis li fil-preżent ma hemm bżonn ebda passi oħra fil-proċedura ta' defiċit eċċessiv. 2. IL-LITWANJA 2.1. Il-proċedura ta' żbilanċ eċċessiv u r-rakkomandazzjonijiet l-aktar riċenti Fis-7 ta' Lulju 2009, il-Kunsill iddeċieda li jeżisti defiċit eċċessiv fil-Litwanja skont l-Artikolu 104(6) tat-Trattat li jistabbilixxi l-Komunità Ewropea (TKE). Ir-Rakkomandazzjoni tal-Kunsill l-aktar riċenti taħt l-Artikolu 126(7) TFUE ġiet adottata fis-16 ta' Frar 2010[5]. Il-Kunsill irrakkomanda lil-Litwanja biex iġġib fi tmiemha s-sitwazzjoni tad-defiċit eċċessiv attwali sal-2012. L-awtoritajiet Litwani jridu jġibu d-defiċit tal-amministrazzjoni pubblika taħt it-3 % tal-PGD b’mod kredibbli u sostenibbli billi jieħdu azzjoni f’qafas ta’ terminu medju. Għal dan l-għan, l-awtoritajiet Litwani għandhom, speċifikament: (a) jimplimentaw, b'mod rigoruż, il-miżuri korrettivi ppjanati fil-baġit għall-2010 u jekk ikun meħtieġ jadottaw miżuri addizzjonali biex jiksbu l-konsolidament previst; (b) jiżguraw li jkun hemm sforz fiskali annwali medju ta’ mill-anqas 2¼ % tal-PGD tul il-perjodu 2010-2012, prinċipalment billi jrażżnu l-infiq kurrenti primarju; (c) jispeċifikaw u jadottaw il-miżuri addizzjonali neċessarji biex tintlaħaq il-korrezzjoni tad-defiċit eċċessiv sal-2012, sakemm jippermettu l-kundizzjonijiet ċikliċi, u jaċċelleraw it-tnaqqis tad-defiċit, jekk il-kundizzjonijiet ekonomiċi jew baġitarji jkunu aħjar minn dawk mistennija bħalissa; għal dan il-għan jadottaw u jimplimentaw bla dewmien ir-riformi strutturali ppjanati li jinkludu ffrankar baġitarju sinifikattivi. Barra minn hekk, biex jillimitaw ir-riskji għall-aġġustament, l-awtoritajiet Litwani għandhom itejbu l-qafas baġitarju f'perjodu medju, inkluż permezz tat-tisħiħ tat-trasparenza u r-regolamentazzjoni fiskali u r-rinfurzar tad-dixxiplina fuq l-infiq, bl-applikazzjoni ta' limiti massimi infurzabbli, kif ukoll billi jtejbu s-sorveljanza tal-eżekuzzjoni tal-baġit matul is-sena. Il-qafas baġitarju fuq perjodu medju jeħtieġ li jissaħħaħ billi jiddaħħlu l-elementi u l-mekkaniżmi neċessarji li jimirħu fil-ġejjieni ħalli tiġi evitata l-proċikliċità. Il-Kunsill stabbilixxa l-iskadenza tas-16 ta’ Awwissu 2010 għall-Gvern Litwan biex jieħu azzjoni effettiva ħalli jimplimenta l-konsolidazzjoni fiskali rakkomandata fl-2010 kif ippjanat fil-baġit tal-2010, u biex ifassal l-istrateġija ta’ konsolidazzjoni li se tkun meħtieġa biex javvanza lejn il-korrezzjoni tad-defiċit eċċessiv. L-istima għal azzjoni effettiva se tqis l-iżviluppi ekonomiċi mqabbla mal-prospettiva ekonomika fit-tbassir tas-servizzi tal-Kummissjoni tal-ħarifa tal-2009. 2.2. Stima tal-azzjoni effettiva meħuda Skont it-tbassir tas-servizzi tal-Kummissjoni tar-rebbiegħa 2010, il-prospettiva għal attività reali fil-Litwanja hi aħjar milli kien mistenni fiż-żmien li l-Kunsill ħareġ ir-rakkomandazzjonijiet tiegħu fi Frar 2010. Wara riċessjoni qawwija ħafna fl-2009, bil-PGD reali jaqa' b'14,8 %, il-PGD reali hu mistenni li jaqa' b'0,6 % fl-2010 u li jikber bi 3,2 % fl-2011, filwaqt li fil-ħarifa tal-2009 is-servizzi tal-Kummissjoni pprevedew waqa' ta' 3,9 % u tkabbir ta' 2,5 %. L-irkupru mistenni tal-ekonomija Litwana kien ikkonfermat dan l-aħħar, bit-tkabbir annwali jaqleb għall-pożittiv fit-tieni kwart tal-2010 (+1,3 %). Id-defiċit tal-gvern laħaq it-8,9 % tal-PGD fl-2009 minħabba tnaqqis qawwi fl-ekonomija u minkejja miżuri ta' konsolidament sostanzjali ta' madwar 8% tal-PGD adottati tul l-2009, li xorta kien riżultat aħjar mid-9,8 % tal-PGD mistenni mis-servizzi tal-Kummissjoni u l-awtoritajiet fil-ħarifa tal-2009. Dan hu spjegat bi proporzjon iżgħar ta' nfiq bi kważi tliet punti perċentwali tal-PGD, parzjalment paċut minn proporzjon ta' dħul inqas milli mistenni b'żewġ punti perċentwali. Rigward l-2010, l-awtoritajiet implimentaw, fuq bażi wiesgħa, il-miżuri għat-tnaqqis tad-defiċit li kienu previsti fil-baġit għall-2010 kif irrakkomandat mill-Kunsill. Il-pakkett ta' tifdil sinifikattivi ta' ’l fuq minn 3 % tal-PGD inkluż fil-baġit tal-2010 kien implimentat mill-awtoritajiet tul is-sena. Għaldaqstant, it-tqasqis sostanzjali fl-infiq sar kif previst, partikolarment fl-infiq attwali tal-gvern (1,7 % tal-PGD) inkluż, notevolment, il-liġi dwar il-paga tas-settur pubbliku, u fejn jidħlu l-benefiċċji soċjali, fosthom il-pensjonijiet u l-benefiċċji tal-maternità (1,3 % tal-PGD). Fuq in-naħa tad-dħul, it-tibdiliet huma limitati għal effett ta' sena sħiħa taż-żieda fir-rata tal-VAT f'Settembru 2009 (0,7 % tal-PGD), tnaqqis fir-rata tat-taxxa tad-dħul korporattiva u xi żidiet fid-dħul mhux taxxabbli. Xi entrati oħra marbutin mal-infiq, bħalma huma l-ħlasijiet tal-interessi u n-nefqa kapitali, huma mistennija jiżdiedu fid-dawl tal-konfinanzjament nazzjonali tal-fondi tal-UE. Il-mira tad-defiċit għall-2010 ta' 9,5 % prevista oriġinarjament fil-baġit tal-2010 nbidlet għal 8,1 % tal-PGD fil-programm ta' konverġenza ta' Frar 2010, hekk li tirrifletti l-iżviluppi ekonomiċi evidentement aktar favorevoli mqabbla ma' dak li kien ġie preżunt fil-baġit. It-tbassir tas-servizzi tal-Kummissjoni tar-rebbiegħa tal-2010 jipprevedi defiċit kemxejn ogħla ta' 8,4 % tal-PGD. Id-differenza fil-mira uffiċjali l-ġdida hi l-aktar minħabba t-tkabbir nominali aktar baxx previst fit-tbassir tar-rebbiegħa. Kollox ma' kollox, ir-riżultati baġitarji jidhru kemxejn aħjar minn kif ippjanat u l-mira baġitarja mressqa mill-awtoritajiet Litwani fil-programm ta' konverġenza fi Frar 2010 tidher waħda possibbli. Il-kalkolu tal-isforz fiskali li daħlu għalih l-awtoritajiet Litwani huwa affettwat sew mir-reviżjonijiet kbar fit-tkabbir potenzjali wara t-tkabbir f'saħħtu tal-ekonomija Litwana qabel il-kriżi. L-aħħar stimi mħaddma mill-metodoloġiji standard x'aktarx jissottovalutaw, b'mod sinifikattivi, l-isforz strutturali f'dawn iċ-ċirkostanzi eċċezzjonali minħabba li dawn jipproduċu deterjorament relattivament żgħir fid-differenza bejn il-produzzjoni reali u dik potenzjali fl-2010, u x'aktarx ma jirriflettux għalkollox l-imġiba tal-komponenti baġitarji f'dan iċ-ċiklu estrem ħafna. Dan jimplika li hija biss parti żgħira tad-deterjorament li għaddej bħalissa fid-dħul u l-infiq tal-gvern huwa dovut għall-komponent ċikliku. Minħabba fit-titjib żgħir bil-bilanċ tal-baġit nominali mistenni fl-2010, l-effetti deskritti hawn fuq jirriżultaw f'bidla fil-bilanċ strutturali fl-2010 ta' biss ⅓ % tal-PGD. Madankollu, l-aktar stimi riċenti tal-iżviluppi fid-dħul jissuġġerixxu deterjorament ta' qrib it-2 % tal-PGD fl-2010, minkejja li l-gvern ħa għadd ta' miżuri diskrezjonarji biex jiżdied id-dħul sabiex irażżan it-tnaqqis. Fl-istess waqt, il-gvern irnexxielu jnaqqas in-nefqa totali, minkejja ż-żieda ċiklika fin-nefqa tal-qgħad. Il-kunsiderazzjonijiet ta' hawn fuq u l-impatt fiskali kif stmat (permezz tal-metodu minn isfel għal fuq) tal-miżuri ta' konsolidament meħuda fil-baġit tal-2010 u li fil-preżent qed jiġu implimentati jissuġġerixxu li l-isforz strutturali fl-2010 jista' jkun qrib it-2¼% tal-PGD (bħala medja bejn l-2010 u l-2012) kif irrakkomandat mill-Kunsill, jekk mhux ogħla minn hekk. Minkejja l-konsolidament fiskali mdaqqas diġà implimentat fl-2009 u l-2010, hemm bżonn ta' aġġustament ieħor sinifikattivi fis-snin li ġejjin biex tintlaħaq il-korrezzjoni tad-defiċit eċċessiv sal-2012. F'dan il-kuntest, il-baġit tal-2011 huwa pass importanti biex titwassal parti essenzjali tal-konsolidament neċessarju. L-awtoritajiet diġà adottaw bosta miżuri li jaffettwaw l-2011, u dan bi tħejjija għall-preparamenti tal-baġit tal-2011 iżda, madankollu, ħafna minnhom huma kontinwazzjoni tal-miżuri eżistenti, u wħud minnhom jibqgħu ta' natura temporanja. It-tqasqis tal-pagi tal-ħaddiema tas-settur pubbliku, li ċkien kemm-il darba fl-2009, hekk li tnaqqsu kemm il-bażi kif ukoll il-koeffiċjenti, kienu estiżi għall-2011 u tawlu t-tifdil li kien stmat ta' 0,5 % tal-PGD miksub fis-sena preċedenti, iżda ħallew dubji dwar il-kontinwazzjoni ta' dan fil-ġejjieni kemm-il darba jitjiebu l-kundizzjonijiet ekonomiċi. Mhux biss, it-tnaqqis fit-trasferimenti għall-fondi tal-pensjonijiet tat-tieni pilastru, li qabel kienu tnaqqsu biss għall-perjodu bejn l-2009 u l-2010, ġie estiż sakemm tittejjeb il-qagħda ekonomika. Dan jirrappreżenta tifdil ta' madwar 0,6 % tal-PGD fit-terminu qasir, għalkemm jaffettwa b'mod negattiv is-sostenibbiltà fit-tul tal-finanzi pubbliċi u minħabba li hu miżura temporanja ma jikkontibwixxix għall-konsolidazzjoni fiskali. It-tnaqqis fil-benefiċċji tal-liv tal-mard ġie estiż ukoll (0,1% tal-PGD). Barra l-estensjoni tal-miżuri diġa' deċiżi fis-snin preċedenti, it-tifdil baġitarju se jkun iġġenerat ukoll permezz ta' xi tibdil strutturali, li jinkludi tnaqqis fil-benefiċċji tal-maternità minn Lulju 2011. L-effett sħiħ ta' din il-bidla huwa stmat li jiġġenera tifdil ta' madwar 0,35 % tal-PGD fl-2011 u ta' madwar 0,7 % tal-PGD annwali fis-snin li ġejjin. Minħabba li l-miżuri msemmija hawn fuq li jestendu l-validità tat-tqasqis preċedenti kienu diġà inklużi fit-tbassir tas-servizzi tal-Kummissjoni tar-rebbiegħa, għajr għat-tnaqqis fit-trasferimenti għall-fond tal-pensjonijiet tat-tieni pilastru, il-previżjonijiet tad-defiċit għall-2011 mill-Kummissjoni mhumiex mibdula b'mod sinifikattivi mill-miżuri meħuda sa issa, u jidher li għad hemm bżonn ta' miżuri addizzjonali ta' madwar 1⅔% tal-PGD biex jinkiseb il-konsolidament meħtieġ fl-2011. Għaldaqstant, il-baġit tal-2011 għandu jinkludi aktar miżuri ta' konsolidament biex jintlaħaq defiċit taħt is-6 % tal-PGD biex ikun konformi mal-miri stabbiliti fil-programm ta' konverġenza ta' Frar 2010 u biex ikun konformi mar-Rakkomandazzjoni tal-Kunsill. Is-sostituzzjoni tal-miżuri temporanji b'miżuri strutturali li jdumu aktar għandha tikkontribwixxi għat-tisħiħ tal-kwalità tal-konsolidament, hekk li tkun sostnuta s-sostenibbiltà fit-tul tal-finanzi pubbliċi. Barra minn hekk, meta wieħed iqis l-aġġustament kbir fis-snin li ġejjin, ikun importanti għall-gvern li jimmira li jħaffef il-konsolidament u li jissupera l-miri sal-punt li l-kundizzjonijiet ekonomiċi u baġitarji jirriżultaw aħjar minn kif mistenni qabel. Il-programm ta' konverġenza li jmiss għandu jipprovdi dettalji essenzjali tal-istrateġija fiskali li tirfed il-konsolidament neċessarju sal-2012. Il-programm ta' konverġenza ta' Frar 2010 jimmira lejn tnaqqis gradwali tad-defiċit għal taħt it-3 % tal-PGD sal-2012, l-iskadenza ta' korrezzjoni stipulata mill-Kunsill. Biex jintlaħqu dawn il-miri, huma previsti sforzi kwantifikati ta' konsolidament fiskali kemm fuq in-naħa tad-dħul kif ukoll fuq dik tal-infiq tal-baġit iżda xorta jeħtieġ jiġu sostnuti minn miżuri speċifiċi kif rakkomandat mill-Kunsill. Rigward ir-rakkomandazzjoni tal-Kunsill biex jissaħħaħ il-qafas tal-baġit tat-terminu medju, tħejjiet karta kunċettwali ġdida dwar ir-riforma tal-qafas tal-ippjanar u l-eżekuzzjoni tal-baġit, u bħalissa qed tiġi diskussa bil-ħsieb li titressaq fil-ħarifa tal-2010. B'mod partikolari, qed jiġu diskussi għadd ta' miżuri biex tikber it-trasparenza u s-sorveljanza tal-proċess baġitarju u billi jitressqu u jiġu ppubblikati l-indikaturi tal-baġit tal-gvern abbażi tal-klassifikazzjonijiet tal-ESA 95. L-indikaturi tal-istanza fiskali u tal-impuls fiskali jridu jiġu introdotti fil-proċess ta' preprazzjoni baġitarju. Sabiex jissaħħaħ l-infurzar, huwa propost obbligu awtomatiku biex tkun implimentata politika fiskali kontra l-inflazzjoni, ibbażat fuq l-indikaturi tad-differenza bejn il-produzzjoni reali u dik potenzjali. L-implimentazzjoni ta' dawn il-miżuri, speċjalment fir-rigward tas-sorveljanza tal-eżekuzzjoni tal-baġit, kif ukoll it-tisħiħ tal-qafas baġitarju multiannwali, jeħtieġ jitħaffu bil-għan li tkun żgurata l-konformità mar-rakkomandazzjoni tal-Kunsill fis-snin li ġejjin. Kif rakkomandat, il-Litwanja ukoll qed tkompli għaddejja bl-implimentazzjoni tar-riformi strutturali. F'Ġunju 2010 kien ġie adottat dokument kunċettwali dwar ir-riforma tas-sigurtà soċjali; ir-riforma se ssir f'żewġ stadji. L-ewwel stadju kważi huwa lest u, fost miżuri oħra, dan jinkludi żieda gradwali fl-età tal-irtirar mill-2012 biex titjieb is-sostenibbiltà fit-tul tal-finanzi pubbliċi. Il-Parlament għad irid jivvota dwar din il-miżura fil-ħarifa. Fis-27 ta' Awwissu 2010 l-awtoritajiet Litwani ressqu rapport volontarju dwar l-azzjoni meħuda b'reazzjoni għar-rakkomandazzjoni tal-Kunsill ta' Frar 2010. Ir-rapport kien jirreferi għall-miżuri implimentati fl-2010, li kellhom jippermettu li jinkiseb il-konsolidament previst, ta spjega tal-miżuri li qed jitħejjew fir-rigward tal-adozzjoni tal-baġit tal-2011 u tenna l-impenn biex jittieħdu aktar miżuri biex jiġi korrett id-defiċit sal-2012. Ipprovda wkoll informazzjoni dwar il-progress fir-riformi strutturali u t-tisħiħ tal-qafas baġitarju tat-terminu medju. 2.3. Konklużjonijiet Bl-informazzjoni li hemm bħalissa, jidher li l-Litwanja ħadet azzjoni li tirrappreżenta progress xieraq lejn il-korrezzjoni tad-defiċit eċċessiv fil-limiti taż-żmien stabbiliti mill-Kunsill. B'mod partikolari, fl-2010 l-Litwanja implimentat miżuri fiskali korrettivi sinifikattivi kif ippjanat fil-baġit tal-2010 li huwa stmat li jiġġeneraw tifdil ta' ’l fuq minn 3 % tal-PGD. Minħabba li fis-snin li ġejjin għad hemm bżonn ta' aġġustament konsiderevoli sabiex id-defiċit jinġieb taħt it-3 % tal-PGD fl-2012, lejn is-snin tal-aħħar se jkun hemm bżonn ta' aktar miżuri li jirfdu l-konsolidament previst. L-Awtoritajiet Litwani diġà adottaw bosta miżuri għall-2011 u spjegaw fi ftit dettall l-istrateġija ta' konsolidament li hi neċessarja biex isir progress lejn il-korrezzjoni tad-defiċit eċċessiv sal-2012, l-iskadenza rrakkomandata mill-Kunsill. Il-baġit tal-2011 li se jiġi adottat fil-ħarifa għandu jinkludi aktar miżuri sinifikattivi u fit-tul li huma neċessarji biex jitlaħqu l-miri fiskali mressqa fil-programm ta' konverġenza. Is-sostituzzjoni tal-miżuri temporanji b'miżuri strutturali li jdumu aktar għandha tikkontribwixxi għat-tisħiħ tal-kwalità tal-konsolidament, hekk li tkun sostnuta s-sostennibbiltà fit-tul tal-finanzi pubbliċi. Barra minn hekk, f'konformità mar-rakkomandazzjoni tal-Kunsill u meta wieħed iqis l-aġġustament kbir fis-snin li ġejjin, ikun importanti għall-gvern li jimmira li jħaffef il-konsolidament u li jissupera l-miri sal-punt li l-kundizzjonijiet ekonomiċi u baġitarji jirriżultaw aħjar minn kif mistenni qabel. L-awtoritajiet Litwani bdew ħidma biex isaħħu l-infurzabbiltà tal-qafas fiskali tat-terminu medju u tas-sorveljanza tal-eżekuzzjoni tal-baġit. Il-gvern kompla wkoll bir-riformi strutturali, speċjalment tas-sistema tas-sigurtà soċjali, li għandhom itejbu s-sostenibbiltà fit-tul tal-finanzi pubbliċi. Dawn il-miżuri jintlaqgħu b'mod favorevoli u l-awtoritajiet huma mistiedna jħaffu l-isforzi tagħhom f'dawn l-oqsma. Fid-dawl tal-istima msemmija hawn fuq, il-Kummissjoni tqis li bħalissa ma jinħtieġu l-ebda passi oħra fil-proċedura ta' żbilanċ eċċessiv tal-Litwanja. Il-Kummissjoni se tkompli tosserva mill-qrib l-iżviluppi baġitarji fil-Litwanja skont it-Trattat u l-PST, b'mod partikolari fid-dawl tas-sitwazzjoni fraġili tal-finanzi pubbliċi. Tqabbil tal-previżjonijiet makroekonomiċi u baġitarji ewlenin 2007 | 2008 | 2009 | 2010 | 2011 | 2012 | PGD reali (bidla f'%) | COM | 9,8 | 2,8 | -15,0 | -0,6 | 3,2 | n.a. | CP | n.,a., | 2,8 | -15,0 | 1,6 | 3,2 | 1,2 | Differenza fil-produzzjoni reali u dik potenzjali1 (% tal-PGD potenzjali) | COM | 10,1 | 9,0 | -8,2 | -8,6 | -6,4 | n.a. | CP | n.a. | 8,8 | -7,7 | -5,9 | -2,9 | -1,7 | Bilanċ tal-amministrazzjoni pubblika (% tal-PGD) | COM | -1,0 | -3,3 | -8,9 | -8,4 | -8,5 | n.a. | CP | n.a. | -3,2 | -9,1 | -8,1 | -5,8 | -3,0 | Bilanċ primarju (% tal-PGD) | COM | -0,3 | -2,6 | -7,9 | -6,8 | -6,6 | n.a. | CP | n.a. | -2,6 | -7,8 | -6,2 | -3,6 | -0,6 | Bilanċ aġġustat ċiklikament1 (% tal-PGD) | COM | -3,7 | -5,7 | -6,7 | -6,1 | -6,8 | n.a. | CP | n.,a, | -5,6 | -7,0 | -6,5 | -5,0 | -2,6 | Bilanċ strutturali2 (% of GDP) | COM | -3,1 | -5,6 | -7,1 | -6,8 | -6,8 | n.a. | CP | n.a. | -6,0 | -7,2 | -6,8 | -4,8 | -2,3 | Dejn gross tal-gvern (% tal-PGD) | COM | 16,9 | 15,6 | 29,3 | 38,6 | 45,4 | n.a. | CP | n.a. | 15,6 | 29,5 | 36,6 | 39,8 | 41,0 | Noti : 1 Differenzi fil-produzzjoni reali u dik potenzjali u bilanċi aġġustati ċiklikament skont il-programmi kif ikkalkulati mill-ġdid mis-servizzi tal-Kummissjoni fuq il-bażi tat-tagħrif fil-programmi. 2 Bilanċ aġġustat ċiklikament li jeskludi miżuri ta’ darba biss u oħrajn temporanji. Sors : It-tbassir tas-servizzi tal-Kummissjoni tar-rebbiegħa 2010 (COM) u l-aġġornament ta' Frar 2010 tal-programm ta' konverġenza (PK). | 3. IR-RUMANIJA 3.1. Proċedura ta' żbilanċ eċċessiv u r-rakkomandazzjonijiet l-aktar riċenti Fil-7 ta' Lulju 2009, il-Kunsill ddeċieda li kien hemm defiċit eċċessiv fir-Rumanija skont l-Artikolu 104(6) tat-TKE. Ir-Rakkomandazzjoni tal-Kunsill l-aktar riċenti taħt l-Artikolu 126(7) tat-TFUE ġiet adottata fis-16 ta' Frar 2010[6]. Il-Kunsill irrakkomanda lir-Rumanija biex iġġib fi tmiemha l-qagħda ta' defiċit eċċessiv attwali sal-2012. L-awtoritajiet Rumeni għandhom iġibu l-iżbilanċ tal-amministrazzjoni pubblika taħt it-3 % tal-PGD b'mod kredibbli u sostenibbli billi tittieħed azzjoni f'qafas ta' terminu medju. B'mod speċifiku għal dan il-għan, ir-Rumanija għandha: (a) timplimenta l-miżuri fiskali fl-2010 kif ippjanat fil-liġi baħitarja tagħha u tkompli l-konsolidament fl-2011 u l-2012; (b) tiżgura sforz fiskali annwali b’medja ta’ 1¾ % tal-PGD matul il-perjodu 2010-2012; (c) tispeċifika l-miżuri meħtieġa biex tikkoreġi d-defiċit sal-2012, jekk il-kundizzjonijiet ċikliċi jippermettu, u tħaffef it-tnaqqis tad-defiċit jekk il-kundizzjonijiet ekonomiċi jew baġitarji jirriżultaw aħjar minn dawk mistennija bħalissa. Biex jitnaqqsu r-riskji għall-aġġustament, il-Kunsill irrakkomanda wkoll li l-awtoritajiet Rumeni jkomplu bl-implimentazzjoni tal-miżuri biex itejbu t-tmexxija fiskali miftiehma fil-qafas tal-programm ta’ għajnuna finanzjarja multilaterali. B’mod partikolari, il-Kunsill qies li l-adozzjoni u l-implimentazzjoni tal-Liġi dwar ir-Responsabbiltà Fiskali għandha ttejjeb bil-kbir il-kredibbiltà u t-tbassir tal-finanzi pubbliċi, fost l-oħrajn permezz tal-ħolqien ta’ kunsill fiskali, l-istabbiliment ta’ qafas fiskali li jorbot fuq medda medja, l-iżgurar ta' tbassir ta' dħul aktar kawt u l-istabbiliment ta' limiti fuq reviżjonijiet baġitarji matul is-sena. Il-Kunsill irrakkomanda li r-Rumanija tadotta u timplimenta l-abbozz tar-riforma tal-pensjonijiet li għandu jtejjeb is-sostenibbiltà tal-finanzi pubbliċi fit-tul, waqt li jissalvagwardja rati adegwati ta' sostituzzjoni. Il-Kunsill stabilixxa d-data ta' skadenza tas-16 ta’ Awwissu 2010 għar-Rumanija biex tieħu azzjoni effettiva u timplimenta l-miżuri ta' tisħiħ fiskali fl-2010 kif ippjanat fil-Baġit tal-2010 u biex tispeċifika l-istrateġija ta’ tisħiħ li se tkun meħtieġa biex tavvanza lejn it-tiswija tad-defiċit eċċessiv. Speċifika li l-valutazzjoni tal-azzjoni effettiva se tqis l-iżviluppi ekonomiċi mqabbla mal-prospettiva ekonomika fit-tbassir tas-servizzi tal-Kummissjoni tal-ħarifa 2009. 3.2. Valutazzjoni tal-azzjoni effettiva meħuda F'Lulju 2010 is-servizzi tal-Kummissjoni aġġornaw it-tbassir makroekonomiku tagħhom għar-Rumanija fil-kuntest tal-implimentazzjoni tal-programm ta' assistenza finanzjarja multilaterali (UE/FM/BD). It-tbassir il-ġdid jipproġetta li din is-sena l-PGD reali se jinqos b'1,9 %, li hi reviżjoni sostanzjalment għan-niżla meta mqabbla maż-żieda ta' 0,5% fil-PGD ipproġetata fit-tbassir tas-servizzi tal-Kummissjoni fil-ħarifa tal-2009 u ż-żieda mistennija ta' 1,3 % fi żmien ir-Rakkomandazzjoni tal-Kunsill skont l-Artikolu 126(7) TFUE fi Frar tal-2010. Il-kundizzjonijiet ekonomiċi li huma agħar milli mistenni jirriflettu l-impatt negattiv tat-taqlib finanzjarju fir-reġjun fl-ewwel żewġ kwarti tal-2010, l-għargħar fil-parti tat-Tramuntana tar-Rumanija fir-rebbiegħa, u l-effetti mistennija tad-domanda fuq medda qasira ta' żmien tal-miżuri addizzjonali ta' tisħiħ fiskali implimentati mill-gvern f'Lulju 2010. F'Lulju 2010, is-servizzi tal-Kummissjoni rrevedew ukoll il-projezzjoni ta' tkabbir għall-2011 'l isfel għal 1,5 % minn 2,6 % fi żmien tar-rakkomandazzjoni tal-Artikolu 126(7). Il-miżuri ta' tisħiħ fiskali inklużi fil-liġi baġitarja tal-2010 kien implimentati kif ippjanat. Madankollu, dawn il-miżuri ma rnexxewx biex iġibu t-tfaddil mistenni u, bil-kundizzjonijiet ekonomiċi jmorru għall-agħar, is-sitwazzjoni fiskali kompliet titherra. Matul il-missjoni tal-assistenza finanzjarja multilaterali f'Mejju 2010, deher li taħt l-istess politiki il-mira tal-2010 tad-defiċit tal-gvern ta' 6,4 % tal-PGD se tfalli b'marġini goff (madwar 3 punti perċentwali tal-PGD), dovut l-aktar għal nuqqaqsijiet sostanzjali fid-dħul. Il-mira tal-2010 tad-defiċit tal-gvern ġiet riveduta 'l fuq għal 7,3 % tal-PGD. Biex tintlaħaq il-mira riveduta, l-awtoritajiet ħadu miżuri addizzjonali ta' tisħiħ inkluż tnaqqis ta' 25 % fil-pagi pubbliċi, tnaqqis ta' 15 % fl-infiq soċjali minbarra l-pensjonijiet u żieda fir-rata prinċipali tal-VAT minn 19 % għal 24 %. Barra minn hekk, l-awtoritajiet iddeċidew li jaqtgħu l-infiq fuq l-oġġetti u s-servizzi b'10% u l-irtirar kmieni ġie ffriżat mill-1 ta' Ġunju 2010 sa wara li tidħol fis-seħħ ir-riforma tal-pensjonijiet (l-1 ta' Jannar 2011). Twessgħu il-kontribuzzjonijiet soċjali u l-bażi tat-taxxa fuq id-dħul personali, u ġiet introdotta taxxa fuq kemm idawru l-fornituri u d-distributuri tal-mediċina. L-awtoritajiet impenjaw ruħhom ukoll li jkomplu jnaqqsu l-persunal fix-xhur li ġejjin, minbarra t-tqasqis li sar fl-ewwel nofs tal-2010 li qabeż il-25000 impjieg. Il-miżuri ta' tisħiħ li ntlaħaq qbil dwarhom mill-adozzjoni tar-Rakkomandazzjoni tal-Kunsill fi Frar 2010 jammontaw għal madwar 5% tal-PGD fuq bażi annwali u, jekk l-eżekuzzjoni baġiterja tibqa' għaddejja b'mod rigoruż, dawn ipoġġu lill-pajjiż fit-triq it-tajba biex jilħaq il-mira tal-2010 tad-defiċit tal-gvern. L-awtoritajiet qed jimmiraw li jkomplu jnaqqsu d-defiċit tal-amministrazzjoni pubblika fl-2011 għal taħt il-5 % tal-PGD. Sakemm il-pakkett ta' awsterità fiskali implimentat fl-2010 jibqa' f'postu b'mod sħiħ, dak li jifdal mill-miżuri ta' tisħiħ fiskali tal-2010 (madwar 2½ % tal-PGD) u t-tfaddil addizzjonali ppjanat fuq in-naħa tan-nefqa (fl-2011 l-awtoritajiet qed jippjanaw li jirriformaw is-sistema tal-assistenza soċjali, inaqqsu s-sussidji fuq l-enerġija, jiffriżaw il-pensjonijiet f'termini nominali, u jkomplu jnaqqsu x-xogħol mal-gvern) għandu jkun biżżejjed biex tintlaħaq il-mira, kemm-il darba l-eżekuzzjoni tal-baġit tibqa' għaddejja b'mod rigoruż. Kollox ma' kollox, taħt politiki li jibqgħu l-istess, il-miżuri ta' tisħiħ adottati u ppjanati mill-awtoritajiet għandhom iwasslu għal titjib fil-bilanċ strutturali b'xi 3 % tal-PGD kemm fl-2010 kif ukoll fl-2011, 'il fuq mill-medja ta' 1¾% irrakkomandata mill-Kunsill. L-Istrateġija Baġitarja fuq Terminu Medju tal-awtoritajiet għall-2011-13 timmira lejn defiċit ta' 3 % tal-PGD fl-2012, b'konformità mar-Rakkomandazzjoni tal-Kunsill. Sakemm il-pakkett ta' tisħiħ fiskali għall-2010-11 jiġi implimentat bis-sħiħ u titrażżan b'mod moderat in-nefqa fl-2012, dan l-objettiv jista' jintlaħaq. Fl-2012 se jkun hemm bżonn ta' sforz fiskali – kif imkejjel bit-titjib fil-bilanċ strutturali – ta' madwar 1 % tal-PGD, dejjem jekk dak li ssemma hawn fuq jibqa' għaddej kif għandu jkun, biex jitnaqqas id-defiċit primarju tal-gvern għal 3 % tal-PGD. Id f'id mat-tisħiħ fiskali, ir-Rumanija għamlet progress bl-implimentazzjoni tar-riformi strutturali. Fit-30 ta' Marzu 2010 giet adottata Liġi dwar ir-Responsabbiltà Fiskali mill-Parlament. Inħoloq Kunsill Fiskali u issa qed jiffunzjona - dan eżamina l-istrateġija baġitarja tal-2011-13 fuq terminu medju matul is-sajf. Ġie adottat abbozz dwar ir-riforma tal-pensjonijet mill-gvern u hu ppjanat li jgħaddi mill-Parlament sa nofs Settembru. Ir-riforma se ttejjeb bis-sħiħ is-sostenibbiltà fit-tul tal-finanzi tal-gvern, filwaqt li tħares l-istandards soċjali minimi. Sar ukoll progress fir-rigward tar-riforma fil-pagi tas-settur pubbliku, iżda għad trid tiġi adottata leġiżlazzjoni ta' segwitu importanti. Fl-aħħar, fil-quċċata tal-lista tal-prijoritajiet tagħhom, l-awtoritajiet poġġew l-assorbiment tal-Fondi tal-UE sabiex jindirizzaw ir-rata eċċezzjonalment baxxa ta' assorbiment (madwar 1,5 %). Ittieħdu miżuri biex tissaħħaħ il-kapaċità amministrattiva tal-istrutturi rilevanti. Jiġu ssimplifikati l-proċeduri amministrattivi, tiżdied l-effettività tal-akkwisti pubbliċi, u jiġi ffaċilitat l-aċċess għall-kofinanzjament tal-proġetti permezz ta' faċilitajiet ta' garanziji speċjali. L-effettività ta' dawn il-miżuri madankollu għad trid tiġi vverifikata. 3.3. Konklużjonijiet Bl-informazzjoni li hemm bħalissa, jidher li r-Rumanija ħadet azzjoni li tirrappreżenta progress xieraq lejn il-korrezzjoni tad-defiċit eċċessiv fil-limiti taż-żmien iffissati mill-Kunsill. B'mod partikolari, l-implimentazzjoni tal-miżuri addizzjonali ta' tisħiħ fiskali ta' madwar 5 % tal-PGD fuq bażi annwali (inkluż tnaqqis ta' 25 % fil-pagi pubbliċi, tnaqqis ta' 15 % flil-benefiċċji soċjali minbarra l-pensjonijiet u żieda fir-rata tal-VAT minn 19 % għal 24 %) poġġiet lir-Rumanija fit-triq it-tajba biex tilħaq il-mira tal-2010 tad-defiċit tal-gvern miftiehma fil-kuntest tal-programm ta' assistenza finanzjarja multilaterali (7,3 % tal-PGD). Barra minn hekk, il-wirt kbir mill-miżuri ta' tisħiħ fiskali tal-2010 u t-tifdil addizzjonali ppjanat fuq in-naħa tan-nefqa għandhom jippermettu tnaqqis ulterjuri tad-defiċit għal taħt il-5 % tal-PGD fl-2011. Barra minn hekk, ir-Rumanija tibqa' impenjata li t-tnaqqas id-defiċit tagħha taħt it-3 % tal-PGD fl-2012, u dan l-objettiv jidher li jista' jintlaħaq. Il-miżuri li ħadet ir-Rumanija dwar r-Rakkomandazzjoni tal-Kunsill huma passi importanti lejn ir-restawr ta' pożizzjoni fiskali sostenibbli u stabbiltà makroekonomika. Fl-istess waqt, jeżistu riskji sinifikattivi. B'mod partikolari, matul it-triq li hemm quddiemha se jkun kruċjali li wieħed jiżgura li l-miżuri ta' tisħiħ fiskali implimentati jibqgħu fis-seħħ u li l-effetti tagħhom ma jixxejnux permezz ta' politiki oħrajn. Barra minn hekk, l-awtoritajiet għandhom jibqgħu jimplimentaw b'mod rigoruż ir-riformi miftiehma fil-kuntest tal-programm ta' assistenza finanzjarja multilaterali. Għandhom jiġu evitati dikjarazzjonijet dwar inizjattivi u bidliet ta' politika ġodda li jiswew ħafna fil-pakkett ta' tisħiħ. Dawn għandhom it-tendenza li jagħlfu l-inċertezza, fi żmien meta r-Rumanija għandha bżonn li sserraħ ras l-investituri dwar kemm il-politiki tagħha huma prevedibbli. Fid-dawl tal-istima msemmija hawn fuq, il-Kummissjoni tqis li bħalissa ma jinħtieġu l-ebda passi oħra fil-proċedura ta' żbilanċ eċċessiv tar-Rumanija. Il-Kummissjoni se tkompli tosserva mill-qrib l-iżviluppi baġitarji fir-Rumanija skont it-Trattat u l-PST, b'mod partikolari fid-dawl tas-sitwazzjoni fraġli tal-finanzi pubbliċi. Tqabbil tal-previżjonijiet makroekonomiċi u baġitarji ewlenin [1] Għal ħarsa ġenerali dwar il-proċeduri tal-PŻE tal-imgħoddi u attwali ara:http://ec.europa.eu/economy_finance/sgp/deficit/countries/index_en.htm [2] ĠU L 209, 2.8.1997, p. 6. [3] “Speċifikazzjonijiet dwar l-implimentazzjoni tal-Patt ta' Stabbiltà u Tkabbir Ekonomiku u l-linji gwida dwar il-format u l-kontenut ta' programmi ta' stabbiltà u konverġenza”, approvati mill-Kunsill tal-ECOFIN tas-7 ta’ Settembru 2010 li jinsab fis-sit elettroniku:http://ec.europa.eu/economy_finance/sgp/deficit/legal_texts/index_en.htm. [4] Għal Malta, li wkoll irċeviet rakkomandazzjonijiet taħt l-Artikolu 126(7) TFUE fis-16 ta' Frar 2010, il-valutazzjoni ġiet posposta sa wara t-tressiq tal-baġit għall-2011, u dan fid-dawl tar-rakkomandazzjoni tal-Kunsill biex Malta ġġib fi tmiemha s-sitwazzjoni ta' defiċi eċessiv sal-2011. [5] Id-dokumenti kollha relatati mal-PŻE għal-Litwanja jinsabu fis-sit li ġej:http://ec.europa.eu/economy_finance/sgp/deficit/countries/index_en.htm. [6] Id-dokumenti kollha relatati mal-PŻE mibgħuta lir-Rumanija jinsabu f'dan is-sit:http://ec.europa.eu/economy_finance/sgp/deficit/countries/index_en.htm.